


	Parlamentul European
2024-2029
	[image: EP logo RGB_Mute]



TEXTE ADOPTATE

[bookmark: Sujet][bookmark: References]Rezoluția legislativă a Parlamentului European din 19 mai 2026 referitoare la proiectul de decizie a Consiliului privind adoptarea programului de cercetare al Fondului de cercetare pentru cărbune și oțel, privind orientările tehnice multianuale pentru acest program, privind orientările financiare multianuale pentru gestionarea activelor Fondului de cercetare pentru cărbune și oțel și de abrogare a Deciziilor 2003/77/CE și 2008/376/CE (06417/2026 – C10-0063/2026 – 2025/0398(NLE))
(Procedura de consultare)
Parlamentul European,
–	având în vedere proiectul Consiliului (06417/2026),
–	având în vedere articolul 2 al doilea paragraf din Protocolul nr. 37 referitor la consecințele financiare ale expirării Tratatului CECO și la Fondul de cercetare pentru cărbune și oțel, anexat la Tratatul privind Uniunea Europeană și la Tratatul privind funcționarea Uniunii Europene, în temeiul căruia a fost consultat de către Consiliu (C10-0063/2026),
–	având în vedere articolul 84 din Regulamentul său de procedură,
–	având în vedere raportul Comisiei pentru industrie, cercetare și energie (A10-0130/2026),
1.	aprobă proiectul Consiliului;
2.	invită Consiliul să informeze Parlamentul în cazul în care intenționează să se îndepărteze de la textul aprobat de acesta;
3.	solicită Consiliului să îl consulte din nou în cazul în care intenționează să modifice în mod substanțial textul aprobat de Parlament;
4.	încredințează Președintei sarcina de a transmite poziția Parlamentului Consiliului și Comisiei.

